На 4 юни 2015 година /четвъртък / от 14.30 часа в зала 134 в сградата на пл.”Княз Александър І ” на Народното събрание, се проведе заседание на Комисията по бюджет и финанси.\n1.\tЗаконопроект за ратифициране на Изменение към Споразумението за предоставяне на консултантски услуги за подкрепа при засилване функциите и изграждане на капацитет в Държавната комисия за енергийно и водно регулиране и постигане на оптимизация на разходите за постигане на съответствие с Директива 91/271 ЕИО за пречистването на градските отпадъчни води между Министерство на регионалното развитие на Република България и Международната банка за възстановяване и развитие от 4 април 2014 г., № 502-02-16, внесен от МС на 25.05.2015 г.\n2. Законопроект за ратифициране на Меморандума за разбирателство между Министерството на вътрешните работи на Република България, Министерството на вътрешните работи на Унгария, Правителството на Нидерландия, Министерство на правосъдието и обществената сигурност на Норвегия, Борда по миграция на Швеция, Министерството на правосъдието на Швеция и Международния център за развитие на миграционната политика, относно изпълнението на проекта “Подкрепа за партньорство за миграция в региона по Пътя на коприната в рамките на Будапещенския процес”, № 502-02-15, внесен от Министерския съвет на 05.05.2015 г.\n3. Рамкова позиция относно Европейския фонд за стратегически инвестиции /ЕФСИ/ - Предложение за Регламент на Европейския парламент и на Съвета, относно Европейския фонд за стратегически инвестиии и за изменение на регламенти /ЕС/ № 1291/2013 и /ЕС/ N 9 1316/2013 - № 502-00-28, внесена от Министерския съвeт на 30.04.2015 г., както и проекта на акта.\n4. Рамкова позиция относно Зелената книга за изграждане на Съюза на капиталовите пазари, № 502-00-35, внесена от Министерския съвет на 19.05.2015 г., както и проекта на акта.\n5. Проект за решение за приемане на процедурни правила за условията и реда за предлагане на кандидати за управител на Българската народна банка, представяне и публично оповестяване на документите и изслушването на кандидатите в Комисията по бюджет и финанси, както и процедурата за избор от Народното събрание.\nИмате думата за бележки, предложения, допълнения. Няма.\nПри нас по точка първа са колегите от Министерство на регионалното развитие.\nНиколай Нанков – зам.-министър\nИванка Виденова – директор Дирекция «ВиК»\nЗаповядайте да ни запознаете със законопоректа.\nНИКОЛАЙ НАНКОВ: Благодаря.\nУважаема госпожо председател, уважаеми дами и господа народни представители, дейностите по споразумението се изпълняват в рамките на проект «Подкрепа за реформа в отрасъл ВиК», финансиран по Оперативна програма «Околна среда» 2007 – 2013 г. Споразумението на Световната банка е подписано на 4 април 2014 г. Ратифицирано е със Закон на 42-то народно събрание от 24 юли 2014 година. Изменението е подписано на 8 май 2015 г.\nТова изменение касае само удължаване срока на изпълнение на Споразумението и срока на изпълнение на очаквания доклад № 3. Именно окончателен доклад за прилагане измененията в регулаторната рамка. Като удължаваме срока до 31 октомври 2015 г. трябва да отбележа, че изменението на Споразумението не води до промяна на неговата стойност. Тоест до нови финансови ангажименти.\nУдължаването на срока е с оглед на пълното възползване на българската страна от услугите на Световна банка, която ни консултира в провеждането на водната реформа.\nПредвид необходимото време за консултации и на промените в регулаторната рамка със заинтересованите страни, визирам ВиК операторите и подготовката на указанията от Комисията по енергийно и водно регулиране за новия пет годишен период на бизнес планиране в рамките на срока, изменение на споразумението ще се предвидят необходимите работни срещи, необходимите обучения на заинтересованите страни. Пак подчертавам, това са ВиК операторите и регулатора с цел качествената подготовка на новите бизнес планове. Това е в резюме.\nПРЕДС. МЕНДА СТОЯНОВА: Това е всъщност удължаване на срока по това споразумение. По това удължаване има ли някакви допълнителни финансови ангажименти?\nНИКОЛАЙ НАНКОВ: Няма. Подчертах в изказването.\nПРЕДС. МЕНДА СТОЯНОВА: Въпроси, изказвания? Няма.\nВ такъв случай подлагам на гласуване законопроекта за ратифициране на Изменение към Споразумението за предоставяне на консултантски услуги за подкрепа при засилване функциите и изграждане на капацитет в Държавната комисия за енергийно и водно регулиране и постигане на оптимизация на разходите за постигане на съответствие с Директива 91/271 ЕИО за пречистването на градските отпадъчни води между Министерство на регионалното развитие на Република България и Международната банка за възстановяване и развитие от 4 април 2014 г., № 502-02-16, внесен от МС на 25.05.2015 г.\nБлагодаря на представителите на Министерство на регионалното развитие и на КЕВР.\nПо втора точка.\nЗаконопроект за ратифициране на Меморандума за разбирателство между Министерството на вътрешните работи на Република България, Министерството на вътрешните работи на Унгария, Правителството на Нидерландия, Министерство на правосъдието и обществената сигурност на Норвегия, Борда по миграция на Швеция, Министерството на правосъдието на Швеция и Международния център за развитие на миграционната политика, относно изпълнението на проекта “Подкрепа за партньорство за миграция в региона по Пътя на коприната в рамките на Будапещенския процес”, № 502-02-15, внесен от Министерския съвет на 05.05.2015 г.\nУважаема госпожо председател, уважаеми дами и господа народни представители, законопроектът има за цел засилване на капацитета за управление на миграцията в държавите в региона по Пътя на коприната, като дейностите се изпълняват в Афганистан, Пакистан и Ирак - страни на произход на миграционни потоци. Конкретните дейности по проекта се планират от Управителен комитет, в който участва и българската страна. Продължителността на проекта е три години. Като старта му е поставен през 2014 г. Общият бюджет на проекта е в размер на 3 млн. и 200 000 евро, като финансирането се осигурява основно от Европейската комисия и основни донори като Унгария, Нидерландия, Швеция и Норвегия.\nБългарската страна участва с минимален финансов принос в размер на 3200 евро. Тъй като Меморандума за разбирателство предвижда финансов ангажимент за страната, същия подлежи на ратификация от Народното събрание на основание чл.85, ал.1, т.4 от Конституцията на Република България.\nПРЕДС. МЕНДА СТОЯНОВА: Имате думата за въпроси. Заповядайте, господин Гечев.\nРУМЕН ГЕЧЕВ: Благодаря ви, госпожо председател. Разбира се, въпросът ми не е за сумата, която е притеснително малка. Ако може да кажете няколко думи, дали с това Споразумение страната ни не поема някакви ангажименти миграционни по проекта? Има ли такава опасност?\nКРАСИМИР ЦИПОВ: Категорично не. Проектът се реализира основно от Европейската комисия и Международния център за развитие на миграционната политика. И то е за управление на процесите в тези страни по произход – Афганистан, Пакистан и Ирак.\nКойто е за законопроекта за ратифициране на Меморандума за разбирателство между Министерството на вътрешните работи на Република България, Министерството на вътрешните работи на Унгария, Правителството на Нидерландия, Министерство на правосъдието и обществената сигурност на Норвегия, Борда по миграция на Швеция, Министерството на правосъдието на Швеция и Международния център за развитие на миграционната политика, относно изпълнението на проекта “Подкрепа за партньорство за миграция в региона по Пътя на коприната в рамките на Будапещенския процес”, № 502-02-15, внесен от Министерския съвет на 05.05.2015 г., моля да гласува.\nРамкова позиция относно Европейски фонд за стратегически инвестиции /ЕФСИ/ - Предложение за Регламент на Европейския парламент и на Съвета, относно Европейския фонд за стратегически инвестиии и за изменение на регламенти /ЕС/ № 1291/2013 и /ЕС/ N 9 1316/2013 - № 502-00-28, внесена от Министерския съвeт на 30.04.2015 г., както и проекта на акта.\nОт Министерство на финансите присъстват:\nФейзи Бекир – зам.-миистър\nГоспожа Росица Димитрова – държавен експерт в Дирекция «Международни финансови институции и сътрудничество»\nИма и други колеги, които са на разположение. Това са експерти от Дирекция «Държавен дълг и финансови пазари».\nФЕЙЗИ БЕКИР: Благодаря.\nУважаема госпожо председател, уважаеми дами и господа народни представители, с цел стимулиране на инвестициите в Европейския съюз на 26 ноември 2014 г. Европейската комисия обяви план за инвестиции за Европа, така наречения план «Юнкер». Планът предвижда мобилизиране през следващите три години за поне 315 млрд. евро допълнителни инвестиции, чрез създаване на нов Европейски фонд за стратегически инвестиции, с които да предостави гарантиране на риска при дългосрочните инвестиции, да се осигури по-голям дотъп на рисково финансиране за малките и средните предприятия и дружествата със средна пазарна капитализация. Фондът се е създал в рамките на Европейската инвестиционна банка, с цел да се ползва опита и експертизата на банката.\nФондът ще подпомага стратегическите инвестиции с висока икономическа и обществена добавена стойност, които да допринесат за постигане на целите на политиката на Съюза и ще осигуряват допълнителни източници на капацитет за поемане на риск. Фондът ще бъде насочен към проекти от по-голямо социално-икономическо значение, както и към такива, които насърчават създаването на работни места, допринасят за растеж в дългосрочен план и за повишаване на конкурентоспособността, в това число посредством иновациите и развитието и разпространението на технологии.\nФондът ще оказва подкрепа за широка гама финансови продукти предоставени от Европейската инвестиционна банка, включително капиталови инструменти, дългови инструменти или гаранции, за да може да се отговори по възможно най-добрия начин за нуждите на конкретния проект. Представеният от Европейската комисия проект на регламент на Европейския парламент и на Съвета, относно Европейския фонд за стратегически инвестиции има за цел да създаде необходимата главна рамка за създаването и функционирането на Фонда и да регламентира предоставянето на бюджетни средства за първите две направления на плана в рамките на Европейския съюз.\nПозицията на България по регламента е в няколко направления. Предоставянето от Европейската комисия проект на регламент и Европейския парламент и на Съвета, относно Европейския фонд за стратегически инвестиции има за цел да създаде необходимата правна рамка за създаването и функционирането на Фонда и регламентира предоставянето на бюджетни средства за първите две направления на плана в рамките на правния порядък на Европейския съюз.\nНа първо място България подкрепя по принцип предложението на Европейската комисия за регламент на Европейския парламент и Европейския съвет, относно Европейския фонд за стратегически инвестиции. Един от основните въпроси е географското разпределение на проектите. Отделните региони на Европейския съюз се характеризират със своята специфична инвестиционна среда и е необходим специален подход към всеки отделен регион, за да се постигне балансирано регионално развитие.\nПериферното местоположение на някои региони ги поставя като правило в по-неблагоприятна позиция спрямо други региони, като привлекателност на инвестиционните проекти. Затова България счита, че за успешното изпълнение на целите на Фонда и съответно на инвестиционния план от съществено значение да бъде гарантирано в регламента балансирано разпределение на инвестициите в различни страни и региони на Европейския съюз.\nВторият въпрос и критериите за финансиране на проекти, най-важните елементи от дизайна на фонда и ще гарантира ефективността и ефикасността на инвестиционните проекти. В тази връзка България счита, че в проекта на регламент трябва да бъдат разписани конкретните критерии за избор на проектите, които ще се финансират със средства от Фонда.\nТретото направление на позициите на България е обхвата на инвестициите. България счита, че в регламента следва да се остави възможност за включване в обхвата на Фонда и на инвестициите в други области, където може да възникне необходимост от финансиране по времето на функционирането му или от тези области специфични приоритети са особено важни за развитието на даден регион на Европейския съюз.\nСледващото направление е съчетаването на Фонда на европейските структурни и инвестиционни фондове и финансирането на гаранцията от Европейския съюз.\nБългария счита, че Фонда трябва да допълва европейските структурни и инвестиционни фондове и да не води до изместване на инвестиции. Безвъзмездната помощ е доказала своите предимства, особено при финансирането на инвестиции по изостанали региони, където риска на частните инвеститори традиционно е по-висок от този в развитите региони.\nПо отношение на финансиране на гаранцията от Европейския съюз, България е обезпокоена от идеята за прехвърляне на част от средствата определени за финансиране на механизма за свързаност на Европа. Към Гаранционния фонд на Европейския фонд за стратегически инвестиции се разчита на този инструмент за реализация на редица проекти за изграждането на транспортна, енергийна и инфраструктура в областта на информационните и комуникационните технологии, която е с европейско измерение и значимост за единния пазар.\nПодкрепяме предложението за принос на рамковата програма Хоризонт 20-20, като предлагаме основния източник да бъде от средствата за рисково финансиране.\nПоследното направление от позициите и механизма за управление на Фонда, регламента предвижда Фонда да има Управителен съвет, инвестиционен комитет и управляващ директор. България счита, че структурата на управление на Фонда трябва да е постоянна, прозрачна и лишена от политическо влияние, за да не се създават условия за влияние върху решението на съответните органи.\nВ заключение бих искал да ви информирам, че на 28 май 2015 г. приключиха преговорите между Европейската комисия, Съвета на Европейския съюз и Европейския парламент по регламента за Европейския фонд за стратегически инвестиции. Очаква се финансовите министри на страните членки да одобрят регламенти по време на годишната среща на Съвета на управителите на Европейската инвестиционна банка на 19 юни 2015 година. Европейският парламент да гласува на свое пленарно заседание на 24 юни 2015 г. Това ще позволи на Фонда да стартира своята работа до края на лятото, както е и планирано.\nПРЕДС. МЕНДА СТОЯНОВА: Заповядайте, господин Александров.\nУважаеми господин заместник-министър, моят въпрос е следния. Ние сега ще ратифицираме нещо.\nПРЕДС. МЕНДА СТОЯНОВА: Не ратифицираме. Това е рамковата позиция на България.\nНИКОЛАЙ АЛЕКСАНДРОВ: Рамковата позиция с която трябва да излезе финансовия министър, защото на 19 юни е гласуването, ако не се лъжа. Интересно ми е следното. Колко пари ще вземе България от цялото това нещо? Защото ние кандидатствахме с 3,5 млрд. за проекти и доколкото знам Кристалина Георгиева, която е зам.-председател на Еврокомисията, каза, че одобрените ни проекти са равни на нула. Към момента на 1 юли трябва да бъде финализирано всичко.\nРОСИЦА ДИМИТРОВА: По принцип тези проекти, които бяха представени в началото имаха за цел да дадат една обща информация за възможни потенциални инвестиционни предложения, които биха могли да се финансират. Този списък обаче по никакъв начин не гарантира финансиране на инвестициите на тези проекти. Съгласно регламента ще бъде създаден информационен портал, в който ще бъдат качени инвестиционни проекти. Пак с цел за информация на самите инвеститори ЕИБ също ще ползва този списък, за да прави своя подбор на списък от проекти, които ще бъдат финансирани.\nТова което е важно да се знае, че всъщност този Фонд основно е свързан с гарантиране на риска при операциите на ЕИБ. Като става дума за операции, които са при много по-висок риск, отколкото е нормалния рисков портфейл на ЕИБ, като естествено операциите, които се финансират, в които участват и други национални банки за развитие, също ще могат да се ползват от гаранцията на ЕС по риска. Това е характерното.\nНо в момента тези проекти, които са, ще бъдат общо взето оценени от ЕИБ, съгласно нейните критерии, съгласно критерии, които ще бъдат заложени в споразумение, което предстои да се подпише между Европейската инвестиционна банка и Европейската комисия, в което вече подробно ще бъдат разписани критериите, инвестиционните насоки. Досега са одобрени четири проекта от ЕИБ, които са в сферата на енергетиката, в сферата на санирането. Тепърва ще се одобряват още проекти.\nИнтерес проявяват за България за газовите връзки. Другите са били малко по-бързи и малко по-добри в подготовката на проектите.\nНИКОЛАЙ АЛЕКСАНДРОВ: И аз да ви кажа малко първична информация. Ако сме подали предварителни проекти за 3,5 млрд. евро и са ви одобрили нула към момента. А неофициално се говори, че ще ни одобрят един, то за каква успеваемост ще говорим като цяло. На мен ми е пределно ясно, че ние нямаме финансиране от този Фонд. Европейската инвестиционна банка до колко до момента е инвестирала в България, т.е. има проекти гарантирани в България? Какъв ще е ефекта за нас като цяло?\nЗащото ние ако отиваме пред широко регламентирания план “Юнкер” с 3,5 млрд. и ни одобрят нула, в очите на всички, които се занимават с инвестиции, ние изглеждаме като нула.\nРОСИЦА ДИМИТРОВА: По този въпрос в рамките на преговорите България нееднократно беше поставила въпроса, че точно с оглед на това, че големите имат капацитет изграден за представяне на проекти и веднага са реагирали райони, които освен липсата на капацитет, привлекателността е по-слаба и беше поставен въпроса, да има равномерност на инвестициите по регионите и да няма концентрация. Това нещо е заложено в инвестиционните насоки, които още не се знае дали ще бъдат анекс към регламента или ще бъдат към споразумението или като отделен документ. Като в тези инвестиционни насоки са заложени проценти по области на финансиране. По проекта бяха 30 процента минимално от общия размер на Фонда да отива за конкретна област. Като също вътре е залегнало, че определени, да го кажем не квоти, но общо взето заложено е да няма концентриране в определени региони. Така че идеята е все пак да има гаранция, че всички държави членки ще могат да бъдат финансирани.\nЕвропейската инвестиционна банка по принцип във всички разговори и такива, които имаме в Министерството са изразили готовност и в момента работят по възможни проекти, които да бъдат финансирани в България. Създаден е сайт в Министерство на финансите, с идеята да се генерират проекти, за да може да реагираме своевременно и да подпомогнем финансирането. И предоставяне колкото се може повече средства за България.\nПРЕДС. МЕНДА СТОЯНОВА: Задай си допълнителния въпрос.\nНИКОЛАЙ АЛЕКСАНДРОВ: Аз като коментар ще го направя и приключвам. Няма да го подкрепя. На мен ми е пределно ясно, че ще го подкрепите. Финансовият министър ще отиде и ще каже „да” на 19 юни.\nПРЕДС. МЕНДА СТОЯНОВА: Няма да го гласуваме.\nНИКОЛАЙ АЛЕКСАНДРОВ: Финансовият министър ще каже „да”. Аз съм малко скептичен относно това, на регионите да има равенство. Защото има кохезионен фонд на Европейския съюз, който трябваше да сближи регионите. Ако кажете колко се е сближил регион Кърджали с регион Пловдив по тези програми, ще видите за какво става въпрос. Това нещо е от осем години.\nПРЕДС. МЕНДА СТОЯНОВА: Господин Александров това е рамковата позиция и акцентите в нея бяха ясни. Ние не сме съгласни именно с това, да не бъдат определени съотношения за всички региони. Не сме съгласни и с други неща, които зам.министър Бекир каза. Ако вие не подкрепите, означава, че не подкрепяте правителството да се бори за по-голяма справедливост. Макар че ние няма да го подлагаме на гласуване, защото това не е елемент.\nНИКОЛАЙ АЛЕКСАНДРОВ: Госпожо председател, не подкрепям това България да бъде поставена и да ни обясняват как ще ни дават едни пари за развитие на регионите, в същност само на думи.\nПРЕДС. МЕНДА СТОЯНОВА: Никой няма да ни дава нищо, господин Александров. Това са заемни средства и трябва да има проекти, които да кандидатстват за тези заемни средства.\nНИКОЛАЙ АЛЕКСАНДРОВ: Дори и по проекти знаете, че пак става въпрос за национална политика.\nПРЕДС. МЕНДА СТОЯНОВА: Ако трябва да бъдем откровени, бих задала въпроса по друг начин. Това което нас би могло наистина да ни притесни, това дали ще има проекти, тя държавата няма да ги направи проектите. Трябва да ги направи сектор частен плюс държава. Мен това, което ме притеснява и искам още един път да задълбочим въпроса към него, че на практика на този Фонд основната му дейност ще бъде да даде гаранции за тези проекти на Европейската инвестиционна банка, която ще ги финансира на заемен принцип. Тази гаранция откъде ще се събере във Фонда?\nЗащото разбирам, че част от нея ще бъде именно от прехвърляне на средства от механизма за свързаност. Тоест от онези пари, които биха били грант за съответните държави. Ще вземат парите от тази програма, от която евентуално и ние бихме се възползвали, част от тези пари и ще ги дадат в Гаранционния фонд. За мен това е разковничето, което ние основно трябва да устояваме да не се случи.\nА откъде ще дойдат другите средства е хубаво да ни кажете в този Гаранционен фонд. А колкото до това, колко проекта ще бъдат финансирани, това е въпрос на добри проекти, на жизнеспособни проекти и на проекти, които изобщо могат да имат възвръщаемост, за да си връщат заема, който ЕИБ ще им даде. Аз така го разбирам. Ако греша, поправете ме.\nИ ако може да ми кажете останалите средства, откъде се предвижда да дойдат за Гаранционния фонд? И какви са ни шансовете? Имаме ли други държави, които ще ни подкрепят в това, да не се заделят средства от механизма за свързаност към Гаранционния фонд на този план “Юнкер”, да го нарека по-лесно.\nРОСИЦА ДИМИТРОВА: Принципно в рамките на триалозите, които се проведоха този месец, е постигнато споразумение по финансирането на гаранцията. Компромисът общо взето предвижда 1 млрд. да бъде заделен от допълнителния марж от бюджета на Европейската комисия. 500 млн. евро да бъдат от финансовите инструменти на механизма за свързване на Европа, като няма да бъдат от средствата, които са за грантове, което за нас е важно и няма да се пипат средствата по „Мария Кюри”, което също за нас е много важно. И това, което ние в рамковата позиция сме заложили.\nПРЕДС. МЕНДА СТОЯНОВА: Средства има в този инструмент за свързаност, които не са грантове.\nРОСИЦА ДИМИТРОВА: Там има направления, които са за гаранционни инструменти. Има за грантове и за финансиране. Може предварително да бъде предоставена информация, тъй като общо взето с механизма не сме много запознати. Аз лично не съм много запозната и не бих могла в момента да ви предоставя информация. Мога допълнително евентуално.\nПРЕДС. МЕНДА СТОЯНОВА: Може ли, ако са съгласни колегите, да ви помолим да ни предоставите информация. Първо, за това този механизъм колко му е бюджета до 2020 г. за целия програмен период. Каква част от него са грантовете, плюс „Мария Кюри”. И тези 500 000 млн. само от неговия гаранционен механизъм ли ще се вземат или от какво друго ще се вземат. Да имаме предвид. Това е което според мен ни засяга по някакъв пряк начин. Другото какви проекти ще имаме и ще бъдат ли проектите читави.\nРОСИЦА ДИМИТРОВА: Допълнително ще предоставим тази информация.\nПРЕДС. МЕНДА СТОЯНОВА: Може писмено да ни направите справка. Аз ще я предоставя на народните представители.\nРУМЕН ГЕЧЕВ: Аз слушах внимателно, тъй като по стечение на определени обстоятелства участвах и в обсъждания в Европейския парламент и с комисаря по икономика и финанси, точно по тази програма. И се интересувам като макроикономист. Първо трябва да кажа, че ние категорично подкрепяме като подход програмата “Юнкер”. Даже нищо политическо, но ние направихме това 2014 г. с инвестиционен фонд от 500 млн. И ще се радвам, ако ние последваме европейската политика. съберем се, дискутираме. Това е работа и на Парламента и на Министерство на финансите и да видим може ли ние да се върнем не назад във времето, но да се опитаме да направим такъв фонд, да го възстановим, който да е в хармония с този фонд на Европа. Тъй като това е политиката на Европа. Тя е правилна политика, не на пряка намеса на държавата, а на мобилизация на частни средства за осъществяване на значими национални програми, каквато е тази. Така че идеята е много добра. Аз съм доволен от това, което чух. Тук има сериозни елементи в това, което представя в момента правителството, да устояваме български интерес. Тъй като ние не бива да се съгласяваме на разпределението на средствата на калпак, нито трябва да се съгласяваме те да бъдат разпределяни така, че най-богатите страни да си дръпнат проектите към тях.\nНо тук стигаме до нещо, което е отговорно само на българската страна. Това са добрите проекти. И тук искам да подчертая нещо. Правителство не реализира пряко проектите. Но скъпи приятели, ще мине време, когато видим какви проекти са одобрени. Имайте предвид и го предайте на вашите хора, правителството, вашите отдели, сте лично отговорни за това какво ще получи България. Вие сте длъжни не лично, който и да управлява държавата, като всяка друга страна членка на Европейския съюз, контактува с потенциалните кандидати, мобилизира ги, информира ги. Няма извинение, ако България не е представила нито един читав проект. Аз като видях списъка какво е предложено. Имах съмнение и за голямо съжаление то се потвърди, че досега те не ни одобряват нищо. Така че има време, дано нещо да се промени. Но българското правителство е отговорно и ние ще го извикаме тук, министъра на финансите на тази маса да даде отчет, къде сме ние в тази програма.\nТака че имате пълен картбланш да отстоявате интересите. Тук има елементи на тази работа. Ние трябва да го подкрепим. Но най-важни са резултатите. След 19 юни да видим ние къде сме. Това е истината.\nПРЕДС. МЕНДА СТОЯНОВА: Ако ми позволите и аз да добавя към вашия коментар две неща.\nПърво, смятам че Министерство на финансите, ако е нужно да бъде подпомогнато и от друг орган, трябва да започне много сериозна разяснителна капания, не просто качено нещо на сайта, което я знае някой, че има на сайта, я не. За да могат наистина частните инвеститори да знаят какви са условията и да готвят своите проекти. Както е хубаво да имате специализирано звено, което да осъществява тези консултации. Както е по оперативните програми, това което каза и господин Гечев.\nКолкото до Гаранционния фонд, господин Гечев, който вие казахте, че е хубаво българската държава да се поучи от плана “Юнкер”, аз мисля че тази идея, която напоследък излезе в публичното пространство за създаване на така наречения Фонд на фондовете към Министерство на финансите, който да събере всички гаранционни инструменти на едно място и е нещо подобно. В смисъл, че ще имаме един гаранционен инструмент, който може да дава гаранции по различни проекти. И аз не виждам нищо лошо, освен по оперативните програми, да дава гаранции и по частни проекти финансирани от съответните институции. Като разбира се, за гаранции на такива проекти, според мен трябва да се сключи договор с конкретни банки, които ще финансират. Българската банка за развитие е най-простото нещо, което е създадено за тази цел, респективно Европейската инвестиционна банка, на която също това й е работата. Както и ако има някакви други финансови институции, които биха финансирали такива частни проекти, за които е необходима допълнителна гаранция, тъй като са по-рискови.\nТака че мисля, че има стъпка в тази посока чрез този Фонд на фондовете. И за нас ще бъде интересно, моля да предадете на министъра, за нас ще бъде интересно, на някои от следващите заседания на Комисията, да изслушаме министъра по темата Фонд на фондовете в тази посока. Така че предайте на господин министъра, ако трябва още другата седмица, ако има готовност можем да го извикаме по тази тема или по някои други подобни теми. Но тази тема предполагам, че би била интересна за всички народни представители. Ако имате други теми, които изискват известна подготовка? Ако имаме други теми, които ни интересуват, освен блиц-контрола, защо са приходите повече, а разходите по-малко. Ако има някакви други теми, които са по-интересни от такъв характер може от сега да ги заявим и да го викаме тук, но да е подготвен за по-подробни отговори.\nАз мисля, че ние не трябва да я гласуваме тази рамкова позиция, защото ако имаше за субсидиарност.\nИма ли някой, който няма да подкрепи, освен господин Александров тази рамкова позиция.\nКойто е за подкрепата на рамковата позиция, моля да гласува.\nПротив? Един против. Въздържали се? Няма.\nНие трябваше да запишем нашето становище.\nРамкова позиция относно Зелената книга за изграждане на Съюза на капиталовите пазари, № 502-00-35, внесена от Министерския съвет на 19.05.2015 г., както и проекта на акта.\nТази Зелена книга е нещо много предварително. Нали правилно разсъждавам. Но нека да ни запознаят.\nЗаповядайте заместник-министър Бекир.\nФЕЙЗИ БЕКИР: Уважаема госпожо председател, уважаеми дами и господа народни представители, със Зелената книга относно изграждането на Съюза на капиталовите пазари се цели повдигането на широк дебат в целия Европейски съюз, относно евентуални мерки необходими за фактическото създаване на единен пазар на капитали, в който да не съществуват пречки пред трансграничните инвестиции в Европейския съюз и пред достъпа на предприятията до финансиране от капиталовия пазар.\nВ Европа бизнеса продължава да разчита основно на финансиране от банките, отколкото от капиталовите пазари, което го лишава от достъпа до значителни средства необходими за растеж. Капиталовите пазари при одобрение биха могли да го предложат.\nЦелта е със създаването на Съюза на капиталовите пазари, да се допълни банковото финансиране, като се премахнат пречките преди това, да се осъществи връзка между лицата, които се нуждаят от финансиране и се постига възможно най-ефективно работеща инвестиционна верига.\nПубликуването на Зелената книга за изграждане на Съюза на капиталовите пазари на 18 февруари 2015 г. постави началото на тримесечна публична консултация, която приключи на 13 май 2015 г. Зелената книга определя в краткосрочен план следните приоритети:\n- Намаляване на пречките за достъп до капиталовите пазари;\n- разширяване инвеститорската база за малките и средни предприятия;\n- изграждане на устойчив пазар на секюритизация;\n- насърчаване на дългосрочното инвестиране и развитие на европейските пазари за частни емисии на ценни книжа.\nПо въпросите за ревизиране на режима на проспектите при публичното предлагане на ценни книжа, с цел неговото оптимизиране, както и относно бъдещи регулации на секюритизацията, Европейската комисия е стартирала отделни публични консултации.\nСъс Зелената книга се повдига дискусия относно приближаване на надзорните практики в държавите членки. Необходимостта от хармонизация на ниво Европейски съюз и други гарнични области, които са от значение за функционирането на единния капиталов пазар, като дружествено право, корпоративно управление, несъстоятелност и данъчно облагане.\nВ рамковата позиция разгледана на заседанието на Съвета на Европейските въпроси е изразено становището, че Република България принципно подкрепя инициативата за играждане на Съюз на капиталовите пазари.\nСъщевременно са изказани следните съображения.\nОсобено внимание трябва да се обърне на влиянието, която всяка от стъпките към Съюза на капиталовите пазари би оказала върху по-малките и по-ниско ликвидни пазари в Европейския съюз. Един от основните елементи на Съюза на капиталовите пазари е да постигне общо приложими за Европейския съюз стандарти за достъп до капиталовите пазари, за пазарите участници нуждаещи се от финансиране, по-конкретно малки и средни предприятия, но и за институционалните инвеститори и за инвеститорите на дребно.\nОтчитайки значимостта на политиката в областта на несъстоятелността и данъчното облагане като важни за свободното движение на капитали в рамките на Европейския съюз, хармонизацията в тези области не следва да бъдат преоретизирани в краткосрочен план.\nВъпроси като въвеждането на общи счетоводни стандарти за малки и средни предприятия и хармонизиране на корпоративната регулаторна рамка, следва да бъдат преоретизирани в по-дългосрочен план.\nПодкрепяме предложението за Зелената книга като приоритети за непосредствени действия. Но някои от тези мерки трябва да бъдат обсъдени задълбочено и в контекста на други съществуващи сходни режими. Така например разработването на сравнима информация за кредитния статус и оценка на малките и средни предприятия да бъде извършено като се има предвид, че по линия на различни инициативи на ниво Европейски съюз се цели ограничаване на предоверяването в рейтингите давани от Агенцията за кредитен рейтинг.\nВъв връзка с развитието на европейските пазари за частни емисии на ценни книжа, следва да се търсят първо решения от участниците на пазара за създаване на общи стандарти, като те бъдат стимулирани чрез регулаторни мерки и действия.\nЗа насърчаването и разгръщането на финансирането от институционалните инвеститори, като банки застрахователи чрез механизмите на капиталовия пазар трябва да се търсят възможности за регулаторни облекчения и стимули, включително преразглеждането на европейските рамки за капиталовите и потенциалните изисквания към банките и застрахователите.\nЗадълбочаването на сътрудничеството и комуникациите между надзорните органи, европейските и националните играе съществена роля за изграждането на единен капиталов пазар. В същото време към бъдещето разширение на правомощията на европейските надзорни органи следва да се прибягва само в случай, че съответните функции не могат да бъдат изпълнени ефективно от националните надзорни органи.\nНа база на резултатите от публичните консултации по Зелената книга, Европейската комисия ще публикува през м.септември 2015 г. план за действие, с който ще определи структурните елементи на Съюза на капиталовите пазари, както и инициативите в краткосрочен и дългосрочен план, чрез които до 2019 г. ще бъде изграден един функциониращ Съюз на капиталовите пазари в Европейския съюз.\nПРЕДС. МЕНДА СТОЯНОВА: Благодаря ви. Въпроси. Това е много предварително, много специализирано. Заповядайте господин професор.\nБОРИСЛАВ БОРИСОВ: При съвременните информационни системи, това можеше да ни се изпрати и да го видим. А не да си четем като на възрожденска седянка материали. Мисълта ми е да си спестяваме излишно време. Всички сме ангажирани.\nПРЕДС. МЕНДА СТОЯНОВА: Вие сте прав по принцип. Мисля, че материала е качен на сайта. Изпратено ли е по имейлите? Тези материали, които ги имате на файл, изпращате ли ги на колегите. Този го нямаме. Не сме предупредили министерствата. Ще им напишем писмо, в което ще ги задължим да ни ги изпращат на електронен файл. Аз поемам ангажимента като свърши Комисията да уточня нещата.\nРУМЕН ГЕЧЕВ: Става дума за пореден път. И колегата проф. Борисов поставя въпроса. Това е Бюджетна комисия на Българския парламент. Ако обичате, категорично ще отказваме да разглеждаме каквото и да било тук. Защото ние тук не обсъждаме коледно украшение. Става дума понякога за милиарди. Без да са изпратени предварително материалите, няма защо да напомняме. Сигурно не е искано. Какво ще е това Министерство на финансите или на труда, в една европейска държава, която не може да изпрати по електронен път.\nПРЕДС. МЕНДА СТОЯНОВА: Ще напишем писмо до всички министерства, че няма да им приемаме материалите, ако не са изпратени по електронен път.\nИмате ли въпроси? Няма.\nТази рамкова позиция няма да я гласуваме. Предлагам да приключим с тази точка. Благодаря ви.\nПреминаваме към точка пета.\nПроект за решение за приемане на процедурни правила за условията и реда за предлагане на кандидати за управител на Българската народна банка, представяне и публично оповестяване на документите и изслушването на кандидатите в Комисията по бюджет и финанси, както и процедурата за избор от Народното събрание.\nДАНИЕЛА СЕВЕКЛИЕВА: Уважаема госпожо председател, поради ангажимент се налага да си тръгна по-рано. Упълномощавам колегата Кръстев за гласуването по точка пета.\nПРЕДС. МЕНДА СТОЯНОВА: Уважаеми колеги, получихте проекта на доклада, който всъщност ще разгледаме и ще гласуваме за приемане на процедурни правила за условията и реда за предлагане на кандидат за управител на БНБ и публично оповестяване и т.н.\nЗнаете, че това е рутинна процедура. Ние вече я правим за трети или четвърти път. Тук само искам да уточня едно нещо.\nПърво, тези процедурни правила са такива, каквито бяха и процедурните правила за Сметната палата и за другите институции, които сме правили. Защото това е, както и другите комисии, което правят. Има малки различия и те са в това, да се знае, че е за БНБ, както и да са отразени специфичните изисквания на закона, които могат да бъдат различни и са различни за различните кандидатури. Така че това е разликата от предходните процедури. Иначе самата процедура като такава е същата.\nВторото, което искам да кажа. В Народното събрание постъпи проект за решение, внесен от господин Емил Димитров и някои от вас, които са го подписали. Този проект за решение е същия какъвто беше за Сметната палата. Но ние не можем да го разгледаме този проект за решение официално и да го подкрепим, нито тук, нито в зала, защото той е внесен на друго основание. По общия ред на решенията. А Правилника предвижда специално за тази процедура друг ред, на основание чл.89. Затова аз съм написала в преамбюла на доклада, че всъщност той е инкорпориран в това решение.\nРазликата между този проект, който ви предлагам и този проект, който вие бяхте подписали тук няколко души от нашата комисия, се състои в нищо. Записано е Управител на Българска народна банка. това са уточненията, че става дума точно за тази банка, а не въобще.\nЕМИЛ ДИМИТРОВ: Благодаря за предоставената възможност. Искам да благодаря на всички колеги, които подкрепиха тази идея. Тя е обща идея. Не е политическа. Идеята е да има процедура. Водени бяхме от убеждението, че трябва и следва в най-ускорен порядък да бъде прието. И този проект и предвид сроковете, които изтичат на 10 октомври. Имахме две хипотези. Избираме нов и веднага стъпва тази промяна на закона или избираме нов и полага клетва и встъпва на 10 октомври.\nПриемаме с благодарност действията на председателката, която е инкорпорирала текста във вида и в обема, който е преценила. Има само една забележка, т.е. едно допълнение, което по-скоро е редакционна поправка.\nВ така предложения ни текст – първо римско т.1. предложението за кандидат може да бъде направено. Текстът го виждате пред вас. Ние предлагаме нов текст. Предложението за кандидат може да бъде направено от народен представител, без да разграничаваме, от група народни представители, както и от парламентарна група. Тъй като това са правомощия, които ние притежаваме като народни представители, които са и законодателната инициатива. Може всеки поотделно, може група представители, може и парламентарна група. Така би бил по-верния текст. Нищо друго.\nПРЕДС. МЕНДА СТОЯНОВА: Аз ще направя една реплика към вашето изказване. Първо и аз благодаря за вашата инициатива, макар че това е задължение на Бюджетната комисия и тя си го спазва досега, както и сега си го спазва. Така че беше излишна вашата инициатива, но тя изигра своя медийна роля.\nВторото, което искам да кажа е моето мнение, че нарочно не е разтворена вратата за всеки един народен представител, защото ние сме 240 и ако всеки започне да си издига кандидатури. Още повече, че парламентарните групи са точно за това, да имат единно мнение. А е предвидено само независимите кандидати, които не членуват в парламентарна група като личности депутати, да могат да внасят подобни предложения.\nАз разбирам, че вие искате широко, демократично да отворите вратата, но ми се струва, че е по-редно да си остане през парламентарните групи. Защото това ще даде възможност една парламентарна група, когато издига един кандидат да поеме ангажимента,\tотговорността за това, че той отговаря на условията записани в закона. И той наистина е разгледан като такъв и като нейно предложение. И ми се струва, че иначе ще влезем в едни истории. Аз примерно имам лично мнение, а групата на ГЕРБ не се знае какво. Това е моето мнение. Аз не бих подкрепила, колегите ще кажат, подобно разтваряне на ветрилото. Мисля, че парламентарната група е достатъчно широко ветрило.\nБОРИСЛАВ БОРИСЛАВОВ: Благодаря, госпожо председател. Първо се присъединявам към така написаните правила. Мисля, че наистина предложението на господин Димитров отразява правомощията на народните представители. Но по-правилно е да има позиция издигане кандидатура от парламентарни групи. Това означава, че те застават като цяло зад определена кандидатура. Друг е въпроса, преди малко научих, че някои парламентарни групи ще издигат по двама, трима представители. Но тяхна работа.\nПРЕДС. МЕНДА СТОЯНОВА: Това не е забранено.\nБОРИСЛАВ БОРИСОВ: Въпросът е групата. Това е определена позиция.\nИскам да споделя с вас и с останалите колеги, едно мое притеснение. Не от текста на правилата, а едно принципно притеснение свързано с избора на Управител на БНБ. Колкото и досадно да ви звучи, то идва след случая с КТБ и очевидно непрофесионалните действия, далеч от професионализма на Управителя на БНБ. Той, госпожо председател, е избран, съобразно действащия закон за БНБ и съобразно формулираните в него изисквания, съдържащи се в един единствен член и по памет, да е изтъкнат специалист в областта на икономиката, финансите и банковото дело, добро име да има и морал.\nСтрува ми се ,че за БНБ специално, за Управител трябва да има много по-сериозни критерии. Когато говорим за изтъкнат специалист има формални критерии, по които може да се съди, дали е изтъкнат или не е изтъкнат. Друг е въпроса, че може и да отговаря на критериите и да е изтъкнат, но да не е добър професионалист. И понеже не може да го променим сега закона за БНБ, виждам тук в Правилата, че е направен опит, да се въведат някои такива критерии.\nНа стр.2 първо римско – документи.\nПРЕДС. МЕНДА СТОЯНОВА: Опитали сме да кажем какви видове биха могли да бъдат.\nБОРИСЛАВ БОРИСОВ: Точка „в”. За мен този опит е похвален. И само искам да ви припомня, че за Сметната палата колеги, ние въведохме 10 години стаж и маса изисквания. Докато за Управител на БНБ такова нещо няма. Затова стига да е възможно бих препоръчал да дешифрираме малко тези изисквания тук и да ги доуточним.\nДавам пример. Документи, удостоверяващи професионализма на кандидата в областта на икономика, финанси, в скоби диплома за завършено висше образование. Коя степен? И тригодишното обучение в бакалавър е висше образование.\nПРЕДС. МЕНДА СТОЯНОВА: Не може да го въвеждаме, като го няма в закона. Дори и висше образование няма в закона. Както се казва, ние си превишаваме правата с процедурата. Когато разглеждаме кандидатите, бихме могли да не ги одобрим, ако смятаме, че това, че няма висше образование или висше образование в съответната област или степен, просто няма да го одобрим. Това е начина.\nБОРИСЛАВ БОРИСОВ: Аз предварително започнах с това, че няма как да променим закона. Но ние толкова сваляме летвата като критерий за изисквания към Управителя на БНБ, че очевидно ще се наложи в един момент тази промяна, която има в много други закони за заемане на длъжности.\nДа продължа за образованието. Препоръки за заемани длъжности. Какви длъжности? Той може да е заемал само изпълнителски длъжности. Тук трябва да има ръководни длъжности в банковата система, а не изпълнителски длъжности. Няма критерий за трудов стаж никакъв. Тоест, ние сами ще трябва да преценяваме интуитивно. Моят въпрос е правомерно ли ще бъде да запишем, може да има препоръчителен характер. Но няколко формални критерии, които все пак да дават параметри, ориентири към хора би трябвало да се ориентира народното представителство. Няма да противоречат. Казвам препоръчителни. Няма да са императивни.\nПРЕДС. МЕНДА СТОЯНОВА: Благодаря ви, господин професор. Ако ми позволите ще кажа. Ние дори малко сме си превишили правата, като поставяме изисквания, които ги няма в закона и по този начин може да дискриминираме някой на не законово основание.\nСложили сме ги, за да имаме възможност за критерии.\nБОРИСЛАВ БОРИСОВ: Правилно сте ги сложили.\nПРЕДС. МЕНДА СТОЯНОВА: При този текст ние нямаме основание да записваме някакви други критерии, но те биха били ориентир, когато се подкрепя или не се подкрепя една кандидатура.\nПонеже ние ще правим промяна в закона за БНБ. Всички вие сте информирани. За да може да кажем, че при предсрочно прекратяване на мандата. Ще го внесем тези дни. Готвят текста. При предсрочно прекратяване на мандат на управител или на подуправител, новоизбраният не довършва мандата, а започва нов мандат. Това изменение е съгласувано с ЕЦБ. Нещо повече, 2010 г. ЕЦБ е дало препоръка, това да се изправи в нашия закон, защото така е правилно от тяхна гледна точка.\nТова ще го приемем и може да стане бързо. Имаше предложения от колегите от Реформаторския блок, да включим някои допълнителни изисквания там, които не бяха чак такива за каквито вие говорите, но все пак някакви изисквания. За съжаление това е възможно, но в момента няма да имаме време за подобно нещо. Тъй като всяка промяна в Закона за БНБ трябва да се съгласува с ЕЦБ и с директивите и регламентите, които има за централни банки.\nАз не мога да отговоря, дали това би могло да бъде прието. Тоест, поставяне на повече условия и ограничаване, но ако искате може да стартираме такава процедура. Още повече, аз съм убедена, че новия Управител на БНБ, който и да е той, поне ние ще изискаме от него да инициира в един разумен срок, някакви промени в закона за БНБ, във връзка и с организация на работа там, включително и за изискванията за управители и подуправители. Но това няма как да го направим сега. Нито с тази промяна, която ще ви предложа след няколко дни, за която говоря, без да е минала през ЕЦБ.\nСамото изискване на чл.11, ал.3 наистина е супер общо. Там дори не се изисква висше образование. Мотиви има във всички посоки за това нещо. Доколкото си спомняте, когато коментирахме председателя на Сметната палата, международната практика в тази посока и препоръките на Интосай бяха, дори за председателя на Сметната палата да не се изисква специализирано образование. Той може да бъде всякакъв специалист. Ние водихме тази дискусия. Но въпреки всичко ние го записахме, като има мотиви за това. Има мотиви за Управителя на БНБ, който в някакъв момент може и да не е тесен банков специалист, а по-важно е да е макроикономист, а там си има подуправители в тесните банкови специалности.\nТака че може да направим подобен опит. И аз ще ви благодаря, ако ми предложите някакви текстове, които да изпратим за съгласуване. Когато правим следващата промяна в Закона за БНБ, да го включим. Иначе сте абсолютно прав.\nБОРИСЛАВ БОРИСОВ: Разбирам ситуацията напълно и желанието ви тук да вкарате нещо като критерии.\nПРЕДС. МЕНДА СТОЯНОВА: Много трудно може обективно да се удостоверят такива нравствени и професионални качества, защото няма такива документи.\nГЕОРГИ КОВАЧЕВ: В тази връзка да уточним нещо. Тъй като в глава трета сме написали, че имаме условия за допустимост при това положение. Преди да изслушаме кандидата, Комисията по бюджет и финанси проверява представените документи, дали кандидата отговаря на изискванията.\nПРЕДС. МЕНДА СТОЯНОВА: Изискванията по закон, там са написани.\nГЕОРГИ КОВАЧЕВ: Кандидатства професор и бай Пенчо от лавката. Ние допускаме и единия и другия при това положение.\nПРЕДС. МЕНДА СТОЯНОВА: Ние проверяваме условията за допустимост на кандидатите по закона, такъв какъвто е. Ако в Закона е написано, че трябва да е академик и той не е академик, ще го отстраним. Даже ние слагаме тук висше образование. Ако дойде бай Пенчо със средното образование, ние нямаме основание да не го допуснем.\nБОРИСЛАВ БОРИСЛАВОВ: Не само, че ще го допуснем, но и ще го изберем.\nПРЕДС. МЕНДА СТОЯНОВА: Това вече е решение на народното представителство, ако иска да избере бай Пенчо.\nЕМИЛ ДИМИТРОВ: Имаме изход, но мисля, че трудно ще стигнем до него. Условие, поне 12 години да е бил управител на БНБ или ако това не ви харесва, се казва Иван Искров. И тогава ще наберем кандидат, който да се класира и да спечели.\nПРЕДС. МЕНДА СТОЯНОВА: Други по тази тема. Господин Гечев.\nРУМЕН ГЕЧЕВ: Много от това, което и аз исках да кажа, колегите вече споделиха. Ние наистина не можем да променим закона, но не ни пречи да проявим по-голяма взискателност при дискусиите. Това не е забранено. Между впрочем в практиките за избор на определени длъжности и конкурси е в право на всяка институция да налага допълнителни изисквания. Да не давам примери. Така че ние може да си повишим изискванията и едва ли ще имаме ние такъв проблем.\nПо принцип подкрепяме това, че ще има процедура на изслушване.\nПРЕДС. МЕНДА СТОЯНОВА: Има си Правилник. Въобще няма място за дискусия ще има или няма да има такава процедура.\nРУМЕН ГЕЧЕВ: Също така искам да кажа, че има предложение и за групи народни представители, има предложения и за неправителствени организации. На практиката на Сметната палата, където имахме такива предложения.\nПРЕДС. МЕНДА СТОЯНОВА: Такава практика нямаше там. Там има становища за неправителствени, кои и тук ги има.\nРУМЕН ГЕЧЕВ: И тук ги има, но аз мисля, това парламентарните групи да предлагат и да поемат отговорност има логика и ние трябва да го подкрепим.\nИмам конкретно предложение, което не е техническо. Колеги, най-вероятно ние ще имаме за Управител на БНБ, да кажем един, двама, трима, четирима, пет кандидати. Аз мисля, че не е сериозно да даваме до две минути за представяне на кандидата, тъй като ние ще му имаме биографията. Но не виждам как за десет минути един кандидат за Националната банка, ще представи концепция за развитие на банковата система. Ако ние приемем десет минути.\nПРЕДС. МЕНДА СТОЯНОВА: Никога не сме ги спазвали.\nРУМЕН ГЕЧЕВ: Вярно е.\nПРЕДС. МЕНДА СТОЯНОВА: Аз предлагам да не правим прецеденти тук. Знаете, че в нашата Комисия до изчерпване на дебата се води дебат. По скоро двете минути на народните представители, за да не се впускат в речи.\nРУМЕН ГЕЧЕВ: Аз мисля, че тук трябва да бъдем по-либерални. Въпросът е технически. Когато един човек се готви за презентация, предполагам, че на почти всички се е налагало да правят такива презентации. Презентацията се прави в зависимост от това, какво време сте ми дали предварително. Едно е да подготвя презентация за 20 минути, друго е за десет минути. Несериозно звучи тези десет минути.\nПРЕДС. МЕНДА СТОЯНОВА: Ако искате да махнем минутите. Не всички минути Само минутите на кандидата да махнем. Нашите минути да стоят.\nРУМЕН ГЕЧЕВ: И за кандидата трябва да има. Дали са 25 минути няма значение. Това е важно. Един от важните компоненти при избора на един кандидат е неговата концепция за развитие на банковата система на България и влиянието й върху българската икономика.\nИмам едно предложение, което не знам дали тук трябва да го включим. Настояваме подобна процедура да има, спазвайки закона, след като изберем председателя, много моля на същата маса да дойдат подуправителите и кандидати на БНБ.\nПРЕДС. МЕНДА СТОЯНОВА: Господин Гечев, това е закон, защото го има в Правилника. Искам още един път ясно и категорично да кажа, включително и на медиите, които са тук. Не е възможно дори Менда Стоянова да има зла воля, да не иска да изслушва публично никой от длъжностите, които Парламента гласува и избира. Това не е възможно защото ще е в нарушение на Правилника и няма как да се случи. Така че това е излишно да го коментираме.\nРУМЕН ГЕЧЕВ: Избраният управител, внася подуправителите по същата схема.\nПРЕДС. МЕНДА СТОЯНОВА: Един път съставили тази процедура, всичките комисии я преписаха от нас, защото ние бяхме пионери, защото е много хубава. И сега ние си я преписваме и си я дообогатяваме по малко. Променяме го до 20 минути. Както решите. Като това го правим само за личното представяне и концепцията.\nГосподин Емил Димитров.\nЕМИЛ ДИМИТРОВ: Това е важно, тъй като по-късно този нов управител трябва да има и една политическа подкрепа, за да променя закони. Предложението на госпожа Стоянова и на проф. Гечев е парламентарни групи да могат да предлагат, дори се оказа, че могат и по няколко кандидатури.\nТака че в духа на конструктивизъм и разбирателство, оттегляме така направеното предложение. Нека да остане текста, който госпожа Стоянова е предложила пред вас.\nУважаеми колеги, аз исках само едно уточнение да направя. Доколкото виждам в точка 11 на трето римско, Комисията изготвя доклад от изслушването на кандидатите, към който се прилага списък с кандидати участващи в изслушването. На мен не ми става ясно, този доклад ще има ли мнението на Комисията, дали подкрепя или не подкрепя. Тоест ние си ги слушаме.\nПРЕДС. МЕНДА СТОЯНОВА: Така сме го записали в Правилника и то изрично. Ние нямаме право тук да гласуваме, да класифицираме, точкуваме. И мисля, че това е правилно, защото ние сме тук 20 човека, а Народното събрание е от 240. Там се прави ново изслушване. В смисъл могат да се задават на базата на това изслушване, на тези въпроси, на тези отговори, които са публични и всеки може да дойде тук и там да се задават също, за да ги чуе цялото народно представителство. И затова не сме предвидили такова класиране, защото не ни позволява Правилника.\nДИМИТЪР ТАНЕВ: Аз съм съгласен, но мисля, че от гледна точка на това, че все пак Комисията тук ще свърши сериозна част от работата, мисля че може да направи едно отношение.\nПРЕДС. МЕНДА СТОЯНОВА: В досегашните си доклади, имам предвид досега, каквото сме писали, ние изразяваме в текст, че отговаря на изискванията. Ако някой примерно е толкова зле, ще го изразим в някакъв текст в доклада, ако преценим тук,\tно не мога да го запиша по друг начин. Затова обикновено доклада на Комисията от тези изслушвания е много дълъг. Той казва: Този каза това и т.н., за да може да бъде полезен.\nАЛИОСМАН ИМАМОВ: Два процедурни кратки въпроса по детайлите. Имат отношение към последните коментари.\nЧетвърти раздел, това е на стр.4, т.5. Пета точка завършва: “Освен, ако Народното събрание реши друго.” Какво имате предвид? Какво може да реши Народното събрание, освен по азбучен ред?\nШеста точка, какво имате предвид под присъстващите народни представители. Защото според мен присъстващите е различно от регистрираните.\nПРЕДС. МЕНДА СТОЯНОВА: Аз бих ви отговорила така. Тези правила се приемат от Народното събрание и Народното събрание може да реши, да не са по азбучен ред, а примерно по жени и мъже и след това по азбучен ред. Даваме възможност на Народното събрание, пленарна зала да реши нещо друго. Ако искате ще го махнем. Това не е проблем. Но това е от гледна точка на юридическа коректност.\nВторото, това е самата пленарна зала. Там всичко е присъстващи. Там няма упълномощаване, както ние правим в Комисията. Както си върви гласуването в пленарна зала. Това нещо не прави изключение от общото гласуване в пленарна зала. Там си има кворум в началото. И ако този кворум е налице, този текст не прави нищо различно от това, което всеки ден правим в пленарна зала. Не може от регистрираните. Защото в момента може да не са регистрираните всичките. За да го променим и да кажем, че не могат 50 човека, а трябват 121 човека трябва да го впишем в закона.\nИма закони, които казват, че трябва да бъдат повече от половината народни представители „за”. Тоест 121 „за”. Има закони, които ще кажат две трети от народните представители. Тук е по общия ред. А общият ред е този, който всеки ден си го прилагаме. С обикновено мнозинство. Не е казано в закона, че трябва да бъде с някакво различно мнозинство. По общия ред се избира.\nДа прочета изречението. “Ако няколко кандидати за една длъжност са получили повече от половината гласове на присъстващите народни представители…” което се случва всеки ден, всеки час „ избран е кандидатът, получил най-много „за”.”\nЗначи всички имат повече от половината. Защото народните представители гласуват за повече от един кандидат, защото така им харесва.\nБОРИСЛАВ БОРИСОВ: Не е точен термина присъстващите. Може да са сто присъстващи, а гласуват 70.\nПРЕДС. МЕНДА СТОЯНОВА: Ако искате да махнем присъстващите. И да стане: “Ако няколко кандидата за една длъжност са получили повече от половината от гласовете на народните представители.” На кои народни представители? Не виждам място за двусмислие. Всеки ден го правим това.\nНали искаме да кажем след това, че от всичките тези, които имат повече от половината, както е нормалния избор трябва да ги класираме по брой. Защото примерно аз имам 70. Вие имате 72.\nНИКОЛАЙ АЛЕКСАНДРОВ: Имаме 120 души регистрирани сутринта. Кворумът е 61. Гласуват 50 души за даден кандидат. Смятаме ли го кандидатът за избран? По Правилника на Народното събрание, не би трябвало да го смятаме за избран, защото не е надхвърлен кворума. Обаче точно това е по общия ред. Това каза и проф. Борисов. Нека да го запишем по общия ред, а общия ред е именно това.\nПРЕДС. МЕНДА СТОЯНОВА: Ако ми позволите текста, как се зачита гласуването в Народното събрание. Аз мисля, че това е гледано много внимателно от юристи и едва ли е написано така - присъстващите. Кои бяха текстовете, господин Имамов? В комисията упълномощаваме някой да гласува, но в пленарна зала няма как да се случи.\nНаправила съм един такъв график. Чисто примерен график. Ако ние днес приемем процедурните правила.\nХРИСТИЯН МИТЕВ: Чл. 67. Предложението се смята за прието, ако за него са гласували повече от половината от присъстващите народни представители. Освен ако в Конституцията е предвидено друго.\nПРЕДС. МЕНДА СТОЯНОВА: Значи и същия текст преписан от Правилника.\nИма ли други бележки и въпроси?\nКойто е за тези правила, моля да гласува.\nДнес приемаме правилата. Следващата седмица бихме могли в сряда или четвъртък да приемем в зала тези правила. Да може максимално бързо да приключим тази процедура.\nЕвентуално другия четвъртък на Комисия първо четене да гледаме измененията в Закона за БНБ. Това, което ви казах за мандата. Ако се приеме на 10-ти в пленарна зала, започват да текат седем дни за предложения, които изтичат следващата сряда 17-ти. Като изтекат се качват на сайта на Народното събрание предложенията с всичките приложения и трябва да седят още седем дни, което отива на 24 юни.\nАко ние приемем правилата в сряда, ще изтече в сряда и ще може веднага в четвъртък на нормално заседание на 25-ти да слушаме кандидатите. Като ги изслушаме спокойно може на 1 или на 2 юли или на 3 юли, тази седмица, ако бързаме да имаме избор в зала. А поправките в закона, като ги гледаме другата седмица в четвъртък на първо четене в Комисия, ще искаме в сряда, обръщам се към двамата зам.-председатели на Парламента, членове на Комисията, в сряда да влезе в зала, за да може следващата седмица да направим извънредно заседание във вторник, да го приемем на второ четене и да го приемем в зала на 26-ти. И тогава вече когато избираме управителя на 1 юли, ние ще имаме и промяна в закона. Трябва да ги съгласуваме с ЕЦБ. А тръгнем ли да ги съгласуваме с ЕЦБ, не може да стигнем до тук. Освен това те пак няма да важат за този управител. Целият закон, един ред да промениш там трябва да има становище на ЕЦБ.\nПЕТЪР ЧОБАНОВ: Благодаря ви, госпожо председател. Имам технически въпрос. Разполагаме ли с оставката на господин Искров, че преминаваме към избор.\nПРЕДС. МЕНДА СТОЯНОВА: Неофициално проведох разговор с господин Искров миналата седмица.\nГосподин Искров неколкократно е заявявал и сега ми заяви, че в момента, в който ние внесем, макар и една кандидатура за управител на БНБ, той ще си подаде оставката, като с него определихме дата 19-ти.\nРУМЕН ГЕЧЕВ: Колеги, задавам един важен въпрос към юристите основно, но и към нас. Въпросът е следния.\nВ закона сега пише, че процедурата по избор на нов управител започва три месеца най-рано, преди да му изтече мандата. Тук говорим без оставка. Това прави 10 юли.\nСкъпи колеги, преди да имаме оставката на Иван Искров, тук има юристи, ние в момента приемайки правилата, ако започнем процедурата преди да е дадена оставката, изборът ще бъде невалиден.\nПРЕДС. МЕНДА СТОЯНОВА: Пише избор. А ние няма да сме го избрали преди да имаме оставката.\nРУМЕН ГЕЧЕВ: Ние фактически започваме процедура. Да не направим грешка.\nПРЕДС. МЕНДА СТОЯНОВА: Там пише избира управител не по-рано и не по-късно. А избира,\tако приемам най-ранната дата 1 юли, защото по-рано няма как да се справим при този график и ако ние имаме оставката на 19 юни означава, че си го избираме по закон.\nЕМИЛ АЛЕКСАНДРОВ: Той може да подаде оставка, но ако се кандидатира?\nПРЕДС. МЕНДА СТОЯНОВА: Ако има парламентарна група, която го припознае и го предложи, ще го изслушаме в комисията и ще дадем становище на Народното събрание.\nИмам още едно съобщение за вас.\nВ деловодството на Комисията по бюджет и финанси е постъпило едно предложение на Съюза на икономистите, които предлагат един господин, Гълъбин Гълъбинов се казва.\nВсички членове на Бюджетната комисия ще получат това писмо. И ако някоя парламентарна група реши, че иска да припознае този господин, това си е неин проблем. Аз съм длъжна да ви го дам. Има предложение. Аз съм длъжна да ви го дам. а вие си имате ангажимента към вашите парламентарни групи да си го представите. Това е, което имах да кажа.\nЕМИЛ ДИМИТРОВ: Господа, не съм адвокат на Иван Искров, но той неколкократно заяви, че в момента, в който има консенсус и готовност да се избере негов заместник, той ще подаде оставка. Не иска да остави банковата система в момента.\nПРЕДС. МЕНДА СТОЯНОВА: Аз ви казах аз какво съм направила и ви информирам официално за този разговор. Повече от това не може да искате.


Най-впечатляващите спортни арени в света (галерия) | Корнер.dir.bg\nНай-впечатляващите спортни арени в света (галерия)\nНовият стадион на Тотнъм е истинску бижу, но с какви съоръжения се конкурира?\n09:39 | 30 март 2019 | Редактор : Николай Петров 1 18281 Снимка: Getty Images/Guliver Photo\nТотнъм официално показа новия си стадион и впечатли с инженерната способност за толкова малко време да се построи толкова красиво творение на човешката мисъл. Е, и за 1 милион британски лири, разбира се...\nНо случаят в Лондон не е прецедент. Човекът отдавна строи сгради, които изглеждат величествено отвън и отвътре, и това в не по-малка степен важи и за спортните съоръжения. Времената на стадионите, които са "игрище и няколко трибуни отстрани" отдавна отминаха.\nВИЖТЕ ГАЛЕРИЯ С ЧАСТ ОТ НАЙ–АТРАКТИВНИТЕ СТАДИОНИ ПО СВЕТА >>>\nКакъв по-подходящ момент от появата на новото бижу в Лондон, за да разгледаме един от най-красивите арени, създадени за спорт по целия свят?\nТе не просто изглеждат добре, но и имат своята историческо влияние в 20-и и 21-и век.\nВ повечето случаи лесно си връщат финансовата инвестиция, тъй като са дом на големи спортни институции, които събират фенове от цял свят.\nА спортът е един сериозен бизнес. И това не важи само за футбола, нито пък само за европейския спорт.\nВ развитите държави да строиш за спорт никога не е излишно, защото арените не само приемат такива събития, но могат да бъдат използвани за концертни прояви, както и всякакви други обществено важни събития с голям мащаб.\nСтатуята на Исус Христос на фона на "Маракана" е една от най-красивите футболни гледки дори и да не сте религиозни. Няма как да я пропуснем. Историческият футболен дом на Рио Де Жанейро се ползва от Фламенго, Флуминензе и националния отбор. Събира 79 хиляди души, а първите събития на него са през 1950-а година. Приемал е финалите на Световно първенство по футбол (1950-а и 2014-а), както и Олимпиадата през 2016-а.\nПредлагаме ви в галерията ни най-скъпият стадион в света, най-големият като капацитет, както и някои уникални арени в Европа, Северна Америка и Азия, които подбрахме по различни показатели като "най-зрелищни".\nВъпросът, който искаме да избегнем, но няма как да не си зададем в един момент от разглеждането - а къде сме ние?\nЗа какви 30-хилядни стадиони говорим, за какво домакинство на Световно първенство? Но, млъкни, сърце...\nВИЖТЕ В ГАЛЕРИЯТА НЯКОИ ОТ НАЙ-ЗРЕЛИЩНИТЕ СПОРТНИ АРЕНИ НА ПЛАНЕТАТА>>>\nТози подвижен покрив на "Мерцедес Бенз Арена" в Атланта е може би един от най-красивите в света. Стадионът е чисто нов - открит през август 2017-а и е дом на Атланта Фалконс (американски футбол) и Атланта Юнайтед (футбол). Именно развитието на футболния отбор налага строежа на страхотното съоражение, на което се игра и последният Супербоул.\nСиатъл е красив град и това личи от тази гледка на "СенчъриЛинк Фийлд". Арената е дом на Сиатъл Сийхоукс (американски футбол) и Сиатъл Саундърс (футбол). Събира 67 хиляди души и това със сигурност е най-красивата му снимка.\n"Алианц Арена" е домът на Байерн (Мюнхен) и външният му дизайн е уникален спрямо тези на останалите стадиони. Построен е през 2005-а и събира 75 хиляди души, като струваше 340 милиона евро. Прие финала между Байерн и Челси (1:1) в Шампионска лига през 2012-а, както и полуфинала на Световното първенство през 2006-а между Франция и Португалия (1:0).


Този ден в историята: 9 април - бившият крал | Дата: 2020\nКогато дума достигна до Лондон за това развитие, паниката започна да се разпространява. Добрият херцог на Глостър успява да убеждава англичаните, че единствената му цел е да запазят социалното катерене на Уудвил, за да не преследват преврата. Най-доволен от това, тъй като семейството на овдовялата кралица ненавиждаше сърдечно хората от Англия.\nКрал Едуард беше доведен до Лондонската кула, очаквайки да очарова коронацията му. Нищо не изглеждаше странно по това време, тъй като Кулата също беше кралска резиденция, както и затвор и място на екзекуция. Глостър дори убедила Елизабет Уудвил, че е била драма "кралица", като държи другия си син, 10-годишният Ричард, херцогът на Йорк се събрал в Уестминстърското абатство заедно с нея, където търсеше светилище.\nВ края на краищата, големият му брат наистина ще се радва на компанията. Елизабет най-накрая се отърва, а при пристигането му херцогът на Глостър пое контрола над наследника и резервата.\nСкоро след това Глостър пристигнал с лорд Хейстингс за посещение при разговор за предстоящата коронация. Хейстингс, който беше много близо до Едуард VI, никога нямаше да одобри дезинтегрирането на децата си, а Глостър го знаеше. В рамките на един ден лорд Хейстингс беше арестуван за измяна и екзекутиран без съдебен процес.\nТогава едно старо твърдение, че Едуард IV не е бил легитимен син на Ричард, херцогът Йорк бил възкресен от херцога на Бъкингам. Той също така твърди, че бракът на Едуард IV с Елизабет Уудвил не е бил валиден, тъй като е бил предварително сключен с някой друг, очевидно вярвайки в теорията, че ако хвърлите достатъчно мут, нещо трябва да се придържа.\nСлед това Бъкингам призова херцог Глостър да се изкачи на трона като истински наследник на Йорк и законния крал на Англия. Глостър, разбира се, изглеждаше външно колеблив да направи това. Но преди да успеете да кажете "извършената мисия", той се обявява за Ричард III.\nДвамата млади принцове, които преди това били виждани да играят в градините на Кулата, били наблюдавани, правейки ги по-рядко и по-рядко. До лятото на 1483 г. те не се виждали повече.\nПриетата история за последните пет века е очевидната - момчетата бяха убити по реда на чичо им Ричард. Хуманният хуманист Тудор Томас със сигурност вярваше, че това е така; той разказва, че и момчетата са задушени с възглавници и са погребани под стълбището в Кулата по заповед на крал Ричард.\nСъвременните апологети на Ричард твърдят, че това е партизанска пропаганда на Тудор, а Хенри VII, първият монарх Тудор, може да е отговорен за смъртта на принцовете. Разбира се, той обяснява защо заповядал на свекърва си Елизабет Уудвил да се ожени за младоженеца (той се омъжи за по-малката сестра на принцовете, другата Елизабет, обединяваща къщите на Йорк и Ланкастър).\nНякои смятат, че Хенри VII е направил това, за да осигури мълчанието си, защото откри тайната си. Възможно е, но все още вярваме, че е Добър очите на чичо Ричард, който е направил двамата млади принцове.\nТози ден в историята: 9 април 1483 г.\nВойната на розите между къщата на Йорк и къщата на Ланкастър над английския престол е без съмнение една от най-известните и смъртоносни семейни вражди в човешката история. Участниците бяха толкова самодоволни и хладнокръвни, че животът на две млади момчета беше жертван, за да служи на амбициите на по-старото поколение.\nЕдуард V е роден на 2 ноември 1470 г., по-големият син на Едуард IV и Елизабет Уудвил. Когато баща му почина на 9 април 1483 г., 12-годишният монарх се оттегли от замъка Лъдлоу, за да отиде в Лондон и новия си живот като крал. Баща му, Ричард, херцог на Глостър, имаше други идеи.\nГлостър, който беше избран за млад пазител на Едуард и защитник на Лорд от покойния крал, прекъсва прогреса си, докато е на път. Глостър бе придружен от херцог Бъкингам и голяма група въоръжени мъже. Младият крал възрази, но знаеше, че няма друг избор освен да се съгласи.


Чандру Рахейя - Биография, снимки, новини, информация, век | Предприемачи\nЧандру и неговите четирима братя вече дълго време (повече от четиридесет години)\nса в бизнеса, свързан със строителството на недвижими имоти. Първо семеен бизнес представляваха фирма за управление на собствеността, а след това — да я реорганизира и изпратиха в областта на недвижимите имоти. Днес компанията продължава да се разширява гама от собствена дейност. Сега е не само сфера на недвижим имот, но и на дребно-продажба на оборудване, както и строителство, и туристическия бизнес, и други видове дейности.\nИзвестният индийски милиардер, бизнесмен, собствен капитал, което се изчислява на около три милиарда долара. Световно известното издание «Форбс» е поставен на индийския предприемач в списъка на най-влиятелните милиардери на планетата – 368-то място.\nВъпреки факта, че Чандру се различава сдържаност поведение, неговите цели и стремежи изключително глобални. Неговата цел е появило още в студентските си години, когато бъдещият милиардер само учи (той е завършил Университета в Бомбай).\nЧандру и го четверобратьев вече дълго време (повече от четиридесет години)\nКомпанията K Raheja е създадена през 1956-та година в Мумбай. Оттогава е минало много време, и организация се утвърди като сериозно глобалното производство и водеща строителна компания. Днес компанията е собственост на голям брой офиси в различни градове на Индия (Bangalore, Hyderabad, Мумбай, Пуна и Ченай).\nПрез текущия период дружеството K Raheja подобряване на собствена дейност (това се улеснява от натрупания опит и високата квалификация на служителите, както и професионализмът на ръководството).\nСтроителна организация KRaheja ангажирани в реализацията на многобройните проекти, сред които изграждането на престижни и много скъпи хотели, големи молове, многоетажни офис сгради и други съоръжения).\nКомпанията всячески се облагородява индийски градове, изграждане на множество висококачествени обекти – бизнес, развлекателни, търговски и други (сред които и луксозни хотели в които собствени зали за срещи, представителни зали, супермаркети, басейни, барове, бистра, и разбира се — луксозни жилища).


лесни домакински работи от 30 секунди - схеми за домакинство - Януари 2021\nЛесни 30-секундни задължения\nДори и да имате само половин минута, за да запазите, можете да свършите тези важни задачи. С натоварения, прекалено планиран живот рядко имаме допълнително време да се грижим за всичко. Тези бързи и лесни задължения ще отнемат само момент от времето ви.\nИзпразнете боклука в банята. Малките кофи за боклук в домовете ни понякога могат да бъдат пренебрегвани, докато не препълнят. Направете тази работа по-лесно и по-бързо, като съхранявате допълнителни облицовки в дъното на кошчето. Ще отнеме само време, за да увиете използвания лайнер и да отворите новия.\nПрах на телевизионния екран. Изглежда, че телевизионният екран винаги се нуждае от добро запрашаване. Опитайте използван лист за сушене, за да предпазите праха от презаселване.\nСменете торбичката за прахосмукачка или изпразнете кошчето за замърсяване. Независимо дали вашият прахосмукачка е без торба или в багаж, прахосмукачка, пълна с мръсотия, поставя повече износване на вашата машина. Отделете малко и проверете два пъти чантата или кошчето си. Не забравяйте да извършвате регулярна поддръжка на прахосмукачките е от съществено значение за поддържането на работата на вашата машина.\nПочистете огледало. Опитайте да използвате оцет и вестник, за да почистите огледалото си. Оцетът ще помогне на огледалото без суха ивица. Вестник ще остави по-малко размити остатъци от хартиените кърпи.\nПочистете уред. Отделете малко и избършете външната страна на вашата съдомиялна машина, хладилник, фурна, пералня или сушилня. Не забравяйте за външния вид на машините, от които зависите. Избършете петна и разливи бързо и вашите уреди ще се нуждаят само от случайно цялостно изтриване.\nСменете кърпите в баня или в кухнята. Предотвратявайте кръстосаното замърсяване на микробите и бактериите, като често сменяте кърпи за ръце и кухненски кърпи.\nТествайте вашата аларма за дим. Алармите за дим трябва да се тестват ежемесечно, а батериите трябва да се сменят поне веднъж годишно. Опитайте да тествате батерията в същия ден на месеца, за да ви помогне да си спомните. По подобен начин може да сменяте батериите годишно на запомняща се дата. Много хора сменят батериите, когато сменят часовниците си за лятно часово време.\nВентилационни отвори за прах. Отворите и стената около отворите привличат прах. Отделете няколко минути, за да избършете отворите в стая или две.\nСменете батерията в часовник. Може да изглежда малко, докато не се наложи да знаете времето.\nПоръсете сода за хляб в кошчето си. Понякога поръсването на сода за хляб във вашия боклук ще ви помогне да предотвратите изхвърляне на миризми от боклука в дома ви.\nХвърляйте боклучна поща, каталози или списания. Ако стекове и купчини хартии, списания и каталози изхвърлят дома ви, опитайте да отделите няколко минути, за да изхвърлите малко боклучна хартия. Вземете допълнителни съвети за намаляване на купчини хартия в дома си.\nЛекувайте петно. Отнема само няколко минути, за да премахнете много общи петна. Опитайте този списък за премахване на петна.\nПрах или водни растения. Поддържайте здрави растенията, като помните редовно за прах и вода.\nИзбършете плот. Най-новите дезинфектантни кърпички улесняват бързото избърсване на плота, за да предотвратите разпространението на микроби или храна върху повърхностите ви.\nИзбършете забравените места. Избършете копчетата за дръжки, дръжките, табелите за превключване, дистанционното управление и телефоните. Тези често използвани елементи рядко се запомнят, когато му е времето за почистване. Отделете няколко минути, за да ги избършете бързо.\nПочистете хладилника. Тридесет секунди може да не са достатъчни за извършване на цялостно почистване, но е достатъчно време да излеете изчерпаното мляко, скрито отзад, или да изхвърлите тайнствения опакован с фолио пакет, дебнещ в чекмеджето на деликатеса.\nПоставете кутията със сода за хляб във вашия хладилник или фризер. Използването на сода за хляб в хладилника е чудесен начин за намаляване на миризмите, но кутията сода за хляб трябва да бъде променена.\nПочистете филтъра за мъх на вашата сушилня. Лентата не само предпазва сушилнята ви да работи ефективно, но също така може да представлява опасност от пожар. Отделете няколко минути и проверете два пъти капана на сушилнята на сушилнята си.\nПочистете входовете на вашия дом. По-голямата част от мръсотията, която попада по нашите килими и подове, се проследява в домовете ни от нищо неподозиращи гости. Почистването на входовете помага да се запази повече отвън.\nПочистете отворите за чаши и кубчета на колата си. Не забравяйте да поддържате интериора на вашия дом на колела. Почистете скритите места, където боклуците се съхраняват.\nИзхвърлете празни контейнери за почистване. Където и да съхранявате почистващите ви принадлежности, вие трябва да имате няколко, които трябва да се хвърлят. Направете повече място за нещата, които наистина използвате, като изхвърляте стари или празни бутилки за почистване.\nСортирайте чрез лекарства с рецепта. Изхвърлете изтеклите и неизползвани рецепти. Не само ще помогнете да освободите място за други предмети, но и ще намалите риска от отрова или случайно лошо храносмилане.\nПредотвратете или помогнете за изтичането на запушвания със сода, оцет и гореща вода. Содата и оцетът могат да бъдат чудесна помощ за освежаване и отпушване на канализацията. Отнема само момент, за да се предотвратят големи главоболия.\nИзтръскайте изтривалки за вход и изход. Най-добре е да имате по две вратички за всеки вход на къщата си. Един мат трябва да бъде поставен вътре, докато този с основната част от работата, която трябва да свършите, излиза навън. Не забравяйте редовно да разклащате и почиствате тези килими, за да предотвратите появата на замърсявания и отпадъци във вашия дом.\nХвърляйте боклук и елементарно от една малка площ. Опитайте да почистите чекмеджето си с боклуци. Отделянето на няколко мига за почистване на боклука и претрупването от една малка площ ще ви даде мотивация да реализирате още по-предизвикателни проекти.\nПрах надолу вентилатор на тавана. Вземете прах и избършете остриетата на вентилатора на тавана. Ще предотвратите натрупването на прах и ще поддържате вентилатора в добро състояние за употреба.\nИзбършете щорите. Можете да използвате използван лист за сушене или кърпа за прах от микрофибър. Избършете през щорите, за да не ги поддържа прах.\nЗапишете днешната поща. Можем да се затрупаме с количеството поща, което получаваме, но след като изхвърлите боклуците, отделете малко време, за да оставите поща, която трябва да бъде запазена.\nВакуумни върхове на врати и первази. Отделете половин минута, за да вакуумирате перваза на прозореца или горната част на вратата. Прахът често се събира в тези зони, но може да остане незабелязан по време на рутинно почистване.\nПравя план. Ако имате време за нищо друго, отделете няколко секунди, за да напишете план от неща, които трябва да се направят. Когато се окажете с още няколко моменти да пощадите, ще сте готови да тръгнете.


ПАРАЛЕЛНИТЕ СВЕТОВЕ – Свободно слово\n20.11.2020 admin Коментар, Мрежата 0\nВ тази мрачна ноемврийска утрин си мисля за паралелните светове. Сигурно, защото съм деформирана от професията си, правя асоциация с едно много тежко хронично психично заболяване. Но, докато то се лекува успешно, макар и да не можем да го излекуваме, животът ни в паралелни светове с тези на политическата ни класа, е дълбоко нелечимо заболяване и неизменно води до смърт. Не само социална, а и чисто физическа смърт, уви. Аз лично определям случващото се у нас като хаос.\nВ нашия свят има оставени пред болница пациенти – като чували с отпадъци, които умират. Има жена, незнайно по какви причини, умъртвила децата си. Цяла нощ си мисля какви бури в душата на един човек могат да предизвикат това поведение и какъв ад ще е след това животът, ако изобщо го има…\nДа видим какво става в света на правоимащите. Там при нужда те тестват без пари, защото си важен, твоят живот е по-специален. Нищо, че дневната ти надница ще покрие сигурно 7-8 теста. В този паралелен на нашия свят линейката идва веднага и те откарва във Военна болница, където доброволства съществото с бомбичките. Там получаваш грижа и внимание, защото това е нормалното и редното.\nВ този друг свят автоматично получаваш актуализация на заплатата, защото „такъв е правилникът“ /ах, забравих, че този правилник е 11-та Божа заповед и не може да бъде променян от хората, пък били те и български правоимащи/, получаваш и видими с просто око бонуси в размер на няколко заплати, защото си „специализиран“.\nВ този паралелен на нашия свят, когато те осъдят, а си зам.председател на Парламента, започват да те канят по студията, за да си развяваш психопатията В нашия свят, понеже си получил здраво възпитание от родителите си, от баба си и дядо си, знаеш, че ако стане нещо такова, трябва да се покриш вдън земя, защото срамиш рода си. Е, в техния това е повод почти за гордост. В техния заставаш в поза на наперен паун и нагло обясняваш, че не си се справил с проблемите, но понеже си отговорен човек, оставаш да ги оправяш. А че си интелектуално и морално семпъл и няма как да се справиш с тях, защото висшата ти ценност е да крадеш, това не се коментира. Това е за плебса. А ти си от патрициите, за които моралните норми даже нямат пожелателен характер, нежели задължителен. Те са за нашия свят. В техния НАС ни няма. В техния за Коледа ще се разменят тлъсти подаръци, защото за тях това е духът на Коледа, а в нашия ще събираме „Капачки за бъдеще“.\nКъде са, мили хора, пресечните точки на тези два свята. Ами, няма ги. И въпреки всичко аз оставам в нашия свят, където са моите любими хора, където е моята любима работа, където са ЧОВЕЦИТЕ


Пак ранени на пешеходна пътека, този път - деца - Новини\nПродължава серията от пострадали пешеходци, които са пресичали без да нарушават правилника - на определените за това места. Само за един ден, във вторник, по улиците на Варна пострадаха четирима. Вчера в нови два случая, са пострадали деца.\nПо обед 20-годишен шофьор на "Ауди" е блъснал дете, пресичащо булевард "Сливница".\nПо-късно същия ден, на кръстовището на ул. "Д-р Анастасия Железкова" и ул. "Генерал Колев", 50-годишен варненец, докато завива наляво, удря друго дете.\nНяма опасност за живота на двете деца.\nНинова: Няма да участваме в кабинет на "Има такъв народ"\nБСП няма да участваме в кабинет на „Има такъв народ“ и няма да посочваме министри. Ако не желаят нашата подкрепа, значи не я желаят. Това заяви лидерът на левицата Корнелия Нинова след консултациите при президента Румен Радев, предаде репортер на БГНЕС. „Трябва да има правителство. То ще получи нашата принципна подкрепа за него по политики в 4..\nпубликувано на 19.04.21 в 12:50


Домашни вкусотии: Улични понички "The churro"\nУлични понички "The churro"\nЕдин ден до като си разглеждах кулинарни блогове попаднах, на този блог и вида на споделените понички ме грабна. Прочетох рецептата, но повечето продукти не ми се сториха познати и реших да направя поничките по моя идея, взаимствах само вида.\nТънки и хрупкави тези малки улични понички са любими на много хора по света.\nОбичам да пътувам и посещавам нови места, да опитвам местна кухня, но това не е много достъпно хоби и рядко ми се случва, за това съм решила да "пътувам" и опитвам различни ястия само в кухнята си.\nТака по мой си начин се доближавам до нещо различно и типично за някои край на света.\nThe churro означава пържени испански бонбони, обикновено поръсени със захар.\nТипичен мексикански десерт, той може да се срещне и в САЩ, обикновено на панаири, циркове и подобни. В общи линии се хапва навсякъде по света.\nРадвам се, че вида на тези понички ме впечатли и реших да създам свой вариант и да ги опитаме.\nАз ги поднесох поръсени със захар, а за допълнителен разкош и изкушение имаше и мед.\nПотопени в мед за уникални...\nТова е рецептата за класическото парено тесто, с което се приготвят еклери, толумбички, а сега можете да приготвяте и тези тънки понички.\nКогато махнете от котлона тестото, веднага към него добавете яйцата едно по едно, като след всяко яйце разбърквате тестото, до като то поеме яйцето, едва тогава добавяте следващото.\nНапълнете тестото в пош с много тънък накрайник, ако нямате пош, може да използвате здраво найлоново пликче, на което да отрежете единия ъгъл.\nГотовите churro, поръсете със захар,а може и само с мед, течен шоколад или домашно сладко да ги опитате, все ще с атака вкусни.\nНасладете се на този вкус и се пренесете в Мексико, Аржентина или Испания с една хапка!\nИнформация за churro, можете да прочете ТУК!


мляко | Налазвай\nВилица или скалпел?\nот Петър | 23 април, 2015 | Здравеопазване | 7 коментари\nПродължаваме серията с документалните филми, които съдържат концентрирана информация за належащи проблеми с човешкото здраве и тяхното разрешаване:\nВилица или скалпел? (субтитри)\nНакратко: филмът разглежда проблемите с наднорменото тегло, сърдечно-съдовите проблеми, рак и др., както и начините за тяхното разрешаване без традиционните лекарства от аптеката.\nПредложението ми е, след като изгледате филма, да пробвате хранителния режим, който предлагат за два месеца. Подчертавам, това не е диета от типа „как да отслабнем за 10 дни“. Идеята е, че можете да се храните нормално (като количество), консумирайки храни с по-високо качество (това не е задължително свързано с по-високи разходи). Ако решите да пробвате, можете да си водите бележки (преди и след) или, ако ви е по-лесно, да направите две кратки видеа, в които да опишете как в момента на заснемането се чувствате (напр. тонус, умствено състояние, евентуално ако имате болки в някоя част на тялото и т.н.).\nСмятам, че въпросната промяна е безболезнена и както се вика от нея глава няма да боли, дори напротив, ако имате главоболие, много е вероятно то да мине.\nЗаместители на прясното краве мляко\nот Цветомира | 20 септември, 2014 | Здравеопазване | 1 коментар\nКакто и да започна ще е тривиално, така че направо към темата. Тя ще обхваща много неща и същевременно с това няма да може да каже всичко, което трябва да се спомене. Ама защо заместители? Как така? Какво им е лошото на животинските продукти? Всеки преценява сам за себе си как да живее и как да се храни. Само ще кажа, че ние с Петър от много години не ядем месо. Сега вече се стремим да не консумираме каквито и да било животински продукти, като например прясно мляко, кисело мляко, сирене, кашкавал и т.н. Основната причина за това ни решение: ами осъзнахме постепенно, че човекът просто няма нужда от тях. Никаква. И не само това, но животинските продукти са вредни за човешкото здраве. Един пример: ние сме единствените бозайници, които консумират мляко от други бозайници.\nНяма да се впускам в доказателства за тези си твърдения, нито ще обяснявам на дълго и нашироко ползата от това да се приема само храна на растителна основа. Достатъчно е да споделя ето това видео:\nНяма никакъв шанс да се изразя по-добре от човека, представящ информацията във видеото. Така че мога само да кажа: ГЛЕДАЙТЕ ГО!\nЗаместители на прясното мляко са напитки от растителен произход, които наподобяват животинското прясно мляко както по текстура и цвят, така и по състав. Правят се най-често от соя, ориз, овес, бадеми, лешници, кашу, кокос.\nИма два начина да се сдобиете с подобни заместители на прясното мляко: да си ги направите в домашни условия или да купите готови от магазина. В Интернет има страшно много рецепти за домашно направени млека на растителна основа. Това, което ви трябва е суровината (соя, ядки, ориз, кокос и т.н.), вода, някакъв подсладител (стевия, агаве, меласа, петмез от фурми) и добър блендер. В случай, че не ви се занимава или нямате време (както при мен важат и двете, да, признавам си го), остава вариантът на готовите напитки.\nПозволих си да си купя и опитам от повечето, които намерих на пазара, и сега ще обясня за всяка една по отделно какво представлява.\nСоевото мляко е най-често срещаното и най-лесно може да се намери почти навсякъде в големите вериги магазини. Честно казано то най-много се доближава и като вкус и цвят до кравето мляко. Независимо дали става въпрос за органично соево мляко или не, недостатъците като цяло на соята са големи. Много хора си представят вегетарианската и веганската диета като предимно състояща се от соеви продукти. Е, това не е така. Ние специално никога не сме употребявали соята за готвене или за пиене. Позволих си да си купя соево мляко най-вече от интерес. Принципно 80% от соята, която се предлага на пазара, е генномодифицирана. Вероятността да попаднете на тези 20% натурална е минимална. Освен това приемът на соя нарушава хормоналния баланс на човешкия организъм. Опасно е особено при жените. Соята е мощен фитоестроген, който е подобен на естрогена (съдържащ се естествено в човешкия организъм). Фитоестрогенът няма същите свойства като естествено съдържащия се в организма естроген. А неприятно е особено при жените, защото тялото разпознава фитоестрогена като естроген (а както казахме той по никакъв начин не функционира както естрогена) и започва да изпраща сигнали до яйчниците да се намали производството на естроген.\nЦитирам една приятелка и доста време моя съквартирантка в Загреб, която учеше Хранителна индустрия в тамошния университет. „Особено опасен е приемът на соя и соеви продукти при бременните жени, защото нарушаването на хормоналния баланс може да окаже влияние върху плода. По какъв начин ли? Ами ако бебето е от мъжки пол, вероятността да има женски черти или поведение (а в общия случай и двете) е голяма.“ Хммм… яко, а?!\nМлякото, което се прави от ориз, нямаше никакъв вкус на ориз. Поне според мен де. По-жълтеникаво е и е доста сладко. Както то, така и всички останали млека от този сорт, са обогатени допълнително с калций и витамини B2, B12 и D2.\nБадемовото мляко има доста остър и на моменти горчив вкус на бадеми, но пък е много полезно. Така че ако не харесвате бадеми, то и бадемовото мляко няма да ви хареса.\nЗа мен лично това беше най-гадното от всички млека. Не че не обичам лешници, напротив. Просто не са го направили както трябва. Освен това, в сравнение с останалите млека, се развали много по-бързо. Нито вкуса, нито цвета на течността наподобяват прясно мляко.\nОпределено ми е фаворит до сега. Много приятен вкус, нито прекалено сладък, нито пък много солен. Бяла текстура и доста гъста. След като го опитах един път, започнах само от него да си купувам за лична консумация. Може много добре да се съчетава с различни напитки – какао, чай. Освен това е и подходящ за готвене.\nА като стана дума за заместители на прясното мляко в готвенето, от опит мога да кажа, че най-подходящо за тази цел е кокосовото мляко. Но става въпрос за истинското кокосово мляко, а не това, което е смесено със соя или ориз, както е това на Алпро.\nВкусът на ястието, което се приготвя с кокосово мляко, е много по-наситен и приятен и не оставя усещане за тежест, както е при прясното мляко от животински произход.\nМоже и да звучи странно, но абсолютно всички до тук изброени млека са лесно достъпни на българския пазар – най-вече в големите вериги магазини на Кауфланд, Фантастико, Била и тн. Лошото е, че няма български производители, а марките, които се внасят в България като цяло са максимум две или три. Както може да забележите от изображенията в публикацията, най-лесно достъпните млека са тези на Алпро. Ще се изненадате като видите как млеката не стоят в хладилната витрина по магазините. Това е, защото преди отварянето им, няма нужда от такива мерки. Те спокойно могат да издържат и на стайна температура, което ги прави и много подходящи, ако сте решили да пътувате за някъде, където такива неща не се намират.\nЦената на повечето видове варира между 3 и 6 лева за един литър. При кокосовото мляко нещата стоят малко по-различно – около 5-6 лева за 400 мл. Но то е и много по-гъсто и при пиене или готвене с него може да се разрежда с малко вода например. Да, вярно е, че всички изброени алтернативи са двойно по-скъпи от прясното мляко от животински произход, но в крайна сметка истината е, че всеки решава сам за себе си дали да бъде здрав или да следва общоприетите схващания. По отношение на храната пари не бива да се пестят. Именно това е едно от моите лични златни правила.\nPS: Това НЕ е платена публикация или реклама.